Hold på luen - slik blir birkenværet
– Det vil komme en del snø i dag, men ut over lørdag vil skyene trolig forsvinne. Men løperne må nok vente seg en temmelig sur sno over fjellet, sier John Smits, som har fulgt ekstra godt med på Birken-været de siste dagene. I fjor måtte arrangøren avlyse på grunn av uvær, men selv om det blir både nysnø, mye vind og kaldt – ned mot minus ti grader – tror ikke Smits været skal skape noen fare for turen over fjellet i år. Kronprinsen går i år Birken, og til tross for ledige plasser er det fortsatt godt med kjendiser i det 54 kilometer lange skiløpet.Iphone/Ipad, Android ...eller sjekk pent.no – Som sagt, fredag vil det være litt nedbør. Det trekker seg også en kaldfront sørover.Rena-Lillehammer blir liggende på den kjølige siden av varmfronten. Det betyr at nedbøren kommer som snø, kan hende fuktig snø ved Rena, der temperaturen kan stige fra litt under 0 om natten til litt over utpå dagen.Lenger opp i terrenget temperatur like under 0 grader. Det vil legge seg nysnø i sporet utover dagen. Frem til om kvelden kan det komme noe snø. Rundt 5 cm er et middels anslag, mulighet for 5 – 10 cm hvis de mest snørike prognosene slår til. Snøfallet avtar utover kvelden.Prognosene for lørdag er at nedbørområdet skal trekke seg sørover. – Det kan henge igjen litt lett snøfall i nordøstvinden gjennom natten og kanskje noen snøfnugg tidlig lørdag. Skydekket letter opp utover lørdag, vinden fra nord og nordøst vil gradvis avta ettersom en høytrykksrygg siger inn over Sør-Norge. Det er litt usikkert hvor mye temperaturen rekker å falle gjennom natt til lørdag, da skydekket henger igjen noe lenger enn tidligere antatt. Men morgentemperatur på -5 grader i store deler av traseen, kanskje lavere enkelte steder, er sannsynlig. Lufta som kommer nordfra er temmelig kjølig, slik at lufttemperaturen gjennom dagen vil holde seg fra 0 og lavere gjennom løypa, sier John Smits Birkenvarsel.
Kronprinsen og de flere tusen andre birkebeinere må vente seg sur sno over fjellet lørdag. seg sur sno over fjellet lørdag.